AIŠKINAMASIS RAŠTAS

Dėl pavedimo Molėtų rajono savivaldybės merui vykdyti įgaliojimus, priskirtus paprastajai savivaldybės tarybos kompetencijai

**1.Parengto tarybos sprendimo projekto tikslai ir uždaviniai:**

Vadovaujantis Lietuvos Respublikos vietos savivaldos 15 straipsnio 7 punkto nuostata, kad konkrečius įgaliojimus, nustatytus 15 straipsnio 3 dalyje (paprastoji savivaldybės tarybos kompetencija), savivaldybės taryba reglamento nustatyta tvarka gali pavesti vykdyti merui.

Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2023 m. vasario 23 d. sprendimu Nr. B1-12 ,,Dėl Molėtų rajono savivaldybės tarybos veiklos reglamento patvirtinimo“ 9 punktas reglamentuoja, kad konkrečius įgaliojimus paprastosios tarybos kompetencijos klausimais taryba paveda vykdyti savivaldybės merui priimdama sprendimą, kuriame nurodo, kokius paprastosios tarybos kompetencijos klausimus paveda vykdyti.

Todėl šio sprendimo projekto tikslas yra savivaldybės tarybos sprendimu perduoti savivaldybės merui konkrečius įgaliojimus paprastosios tarybos kompenencijos klausimais.

Jeigu meras dėl viešųjų ir privačių interesų konflikto negali įvykdyti Lietuvos Respublikos vietos savivaldos 15 straipsnio 3 dalyje nustatytų ir savivaldybės tarybos jam perduotų įgaliojimų, šiuos įgaliojimus vykdo savivaldybės taryba.

Savivaldybės tarybos paprastosios kompetencijos klausimai ir Lietuvos Respublikos vietos savivaldos įstatyme nustatyti mero įgaliojimai (27 straipsnis) susieti tais pačiais kompetencijų ir įgaliojimų klausimais, pavyzdžiui, meras, būdamas atsakingas už savivaldybės veiklą, sudaro ir teikia savivaldybės metinių ataskaitų rinkinį, administruoja savivaldybės biudžeto asignavimus ir kitus piniginius išteklius, organizuoja savivaldybės biudžeto vykdymą, administruoja savivaldybės turtą, kontroliuoja ir prižiūri savivaldybės viešojo administravimo institucijų, įstaigų ir įmonių vadovų veiklą, kaip jie įgyvendina įstatymus, Vyriausybės nutarimus ir savivaldybės tarybos sprendimus, koordinuoja ir kontroliuoja viešąsias paslaugas teikiančių subjektų darbą, įgyvendina juridinio asmens dalyvio turtines ir neturtines teises bei pareigas ir atlieka kitas pagal įstatymus ir savivaldybės tarybos sprendimus priskirtas savivaldybės juridinių asmenų valdymo funkcijas, tvirtina detaliuosius planus ir vietovės lygmens specialiojo teritorijų planavimo dokumentus.

Pasikeitus Vietos savivaldos įstatymo, Viešojo sektoriaus atskaitomybės įstatymo, Biudžeto sandaros įstatymo nuostatoms, buvo pakeisti teisės aktai reglamentuojantys biudžetinių, viešųjų (kurių savininkė yra savivaldybė) įstaigų ir savivaldybės kontroliuojamų pelno siekiančių subjektų (toliau –Subjektai) metinių ataskaitų rinkinių rengimo tvarką, ataskaitų sudėtį, teiktiną informaciją ataskaitose, pasirašymo ir teikimo tvarką. Atsižvelgiant į tai, kad už 2023 metus ir vėlesnius laikotarpius teiktinos biudžetinių, viešųjų (kurių savininkė yra savivaldybė) įstaigų, savivaldybės valdomų įmonių veiklos ataskaitos yra neatsiejamos su biudžeto vykdymo ir finansinių ataskaitų rinkiniais ir yra mero įgaliojimų (VSĮ 27 straipsnis) ir atsakomybės srities, toliau rengiant ir teikiant tarybai savivaldybės metinių ataskaitų rinkinį, atsiskaitant savivaldybės bendruomenei ir tarybai už savo veiklą, siūloma pavesti savivaldybės merui visus savivaldybės tarybos paprastosios kompetencijos įgaliojimus.

**2. Siūlomos teisinio reguliavimo nuostatos:**

Teisinio reguliavimo nuostatos sprendimu nėra nustatomos.

**3. Laukiami rezultatai:**

Didelės apimties Subjektų metinių ataskaitų rinkiniai būtų tvirtinami mero potvarkiu, būtų užtikrinama viešųjų įstaigų kontrolė ir sprendimų dėl tikslinių lėšų ir materialiojo turto paskirstymo biudžetinėms įstaigoms priėmimas.

**4. Lėšų poreikis ir jų šaltiniai:**

**5. Kiti sprendimui priimti reikalingi pagrindimai, skaičiavimai ar paaiškinimai.**